62019TO0562(01)_INF
Διάταξη του Γενικού Δικαστηρίου (όγδοο τμήμα) της 25ης Απριλίου 2023 –Klein κατά Επιτροπής
(Υπόθεση T‑562/19 RENV)
«Προσφυγή κατά παραλείψεως – Ιατροτεχνολογικά προϊόντα – Άρθρο 8, παράγραφοι 1 και 2, της οδηγίας 93/42/ΕΟΚ – Διαδικασία ρήτρας διασφάλισης – Κοινοποίηση από κράτος μέλος αποφάσεως με την οποία απαγορεύθηκε η κυκλοφορία ιατροτεχνολογικού προϊόντος στην αγορά – Απουσία αποφάσεως της Επιτροπής – Κατάργηση της οδηγίας 93/42 – Άρθρα 94 έως 97 του κανονισμού (ΕΕ) 2017/745 – Μέτρα εποπτείας της αγοράς – Προσφυγή προδήλως βάσιμη»
Προσφυγή κατά παραλείψεως – Υποχρέωση της Επιτροπής να ενεργήσει – Διαδικασία ρήτρας διασφάλισης – Αδράνεια της Επιτροπής κατόπιν της κοινοποίησης από κράτος μέλος αποφάσεώς του με την οποία απαγορεύθηκε η κυκλοφορία ιατροτεχνολογικού προϊόντος στην αγορά – Υποχρέωση διαβούλευσης με τα ενδιαφερόμενα μέρη επί του θέματος της δικαιολογητικής βάσης της απαγόρευσης αυτής – Παράλειψη
(Άρθρο 265· οδηγία 93/42 του Συμβουλίου, άρθρο 8 §§ 1 και 2)
(βλ. σκέψεις 18-20, 23, διατακτ. 1)
Διατακτικό
Το Γενικό Δικαστήριο διατάσσει:
1)
Η Ευρωπαϊκή Επιτροπή παρέβη τις υποχρεώσεις που υπέχει από το άρθρο 8, παράγραφος 2, της οδηγίας 93/42/ΕΟΚ, του Συμβουλίου, της 14ης Ιουνίου 1993, για τα ιατροτεχνολογικά προϊόντα, παραλείποντας να ενεργήσει στο πλαίσιο της διαδικασίας ρήτρας διασφάλισης η οποία κινήθηκε στις 7 Ιανουαρίου 1998 από την Ομοσπονδιακή Δημοκρατία της Γερμανίας, και να λάβει απόφαση σχετικά με τη συσκευή Inhaler Broncho Air® βάσει της οδηγίας 93/42, όπως αντικαταστάθηκε με τον κανονισμό (ΕΕ) 2017/745 του Ευρωπαϊκού Κοινοβουλίου και του Συμβουλίου, της 5ης Απριλίου 2017, για τα ιατροτεχνολογικά προϊόντα, για την τροποποίηση της οδηγίας 2001/83/ΕΚ, του κανονισμού (ΕΚ) αριθ. 178/2002 και του κανονισμού (ΕΚ) αριθ. 1223/2009 και για την κατάργηση των οδηγιών του Συμβουλίου 90/385/ΕΟΚ και 93/42.
2)
Καταδικάζει την Επιτροπή στα δικαστικά έξοδα της αναιρετικής διαδικασίας ενώπιον του Δικαστηρίου στην υπόθεση C‑430/20 P, καθώς και σε εκείνα της αρχικής διαδικασίας στην υπόθεση T‑562/19 και της διαδικασίας αναπομπής ενώπιον του Γενικού Δικαστηρίου στην υπόθεση T‑562/19 RENV.